钦定古今图书集成/理学汇编/字学典/第008卷 > 明宋濂《学士集》。 > 《论书》
## 钦定古今图书集成/理学汇编/字学典/第008卷 > 明宋濂《学士集》。 > 《论书》

伏羲之画八卦即字之本源仓颉衍而为古文其五
百四十年列于许慎说文每部之首盖与篆籀似无
大异此固篆籀之变因之而相生岂隶书独有待于
后世邪夏殷以来诸侯之国各有其书其体制或殊
或一或可辨或不可辨然亦不外乎六书其若沿袭
为之而略加变通者隶与篆籀虽微有不同疑其间
出于古文之后各以其名为家或自业之精者相传
尔不然许慎尝病当世学者称秦之隶书为仓颉时
书其虚称邪抑别有所本邪皆不敢必其然也